62021TO0464_INF
Определение на Общия съд (осми състав) от 7 февруари 2022 г. —Faller и др./Комисия
(Дело T‑464/21)
„Жалба за отмяна — Лекарствени продукти за хуманна употреба — Изменение на разрешението за търговия при определени условия с лекарствения продукт за хуманна употреба „Comirnaty“ — Липса на правен интерес — Липса на пряко засягане — Липса на лично засягане — Недопустимост“
1.
Жалба за отмяна — Правен интерес — Жалба, подадена от жалбоподател, който не е адресат на обжалвания акт — Допустимост — Условие — Акт, който поражда задължителни правни последици за жалбоподателя — Решение на Комисията за изменение на условното разрешение за търговия с ваксина срещу КОВИД-19 — Акт, с който не се променя правното положение на жалбоподателя — Липса на правен интерес
(член 263, четвърта алинея ДФЕС)
(вж. т. 25—29, 34 и 35)
2.
Жалба за отмяна — Физически или юридически лица — Актове, които ги засягат пряко и лично — Пряко засягане — Критерии — Решение на Комисията за изменение на условното разрешение за търговия с ваксина срещу КОВИД-19 — Липса на пряко засягане на жалбоподателя
(член 263, четвърта алинея ДФЕС)
(вж. т. 37—39, 43, 44 и 46)
3.
Жалба за отмяна — Физически или юридически лица — Актове, които ги засягат пряко и лично — Решение на Комисията за изменение на условното разрешение за търговия с ваксина срещу КОВИД-19 — Жалба от частноправни субекти, които изтъкват нарушение на основни права — Липса на лично засягане
(член 263, четвърта алинея ДФЕС)
(вж. т. 47—51)
4.
Жалба за отмяна — Физически или юридически лица — Понятие за подзаконов акт по смисъла на член 263, четвърта алинея ДФЕС — Всеки акт с общо приложение, с изключение на законодателните актове — Решение на Комисията за изменение на условното разрешение за търговия с ваксина срещу КОВИД-19 — Изключване
(член 263, четвърта алинея ДФЕС)
(вж. т. 52 и 53)
Предмет
Искане на основание член 263 ДФЕС за отмяна на Решение за изпълнение C(2021) 4034 final на Комисията от 31 май 2021 година за изменение на разрешението за търговия при определени условия с „Comirnaty — иРНК ваксина срещу COVID-19 (нуклеозидно модифицирана)“, лекарствен продукт за хуманна употреба, издадено с Решение за изпълнение C(2020) 9598 final
Диспозитив
1)
Отхвърля жалбата като недопустима.
2)
Няма основание за произнасяне по молбите за встъпване на TR и останалите физически лица, чиито имена са посочени в приложение II, на YI и останалите физически лица, чиито имена са посочени в приложение II, на EW и останалите физически лица, чиито имена са посочени в приложение II, и на г‑н Arnošt Komárek и останалите физически лица, чиито имена са посочени в приложение II.
3)
Осъжда г‑жа Sonja Faller и останалите жалбоподатели, чиито имена са посочени в приложение I, да заплатят съдебните разноски.
4)
TR и останалите физически лица, чиито имена са посочени в приложение II, YI и останалите физически лица, чиито имена са посочени в приложение II, EW и останалите физически лица, чиито имена са посочени в приложение II, и г‑н Komárek и останалите физически лица, чиито имена са посочени в приложение II, понасят съответно направените от тях съдебни разноски във връзка с молбите за встъпване.